[pic] | COMISIA COMUNITĂŢILOR EUROPENE |

Bruxelles, 28.6.2007

COM(2007) 362 final

RAPORT AL COMISIEI

Raportul anual al Comisiei privind Fondul de garantare şi gestionarea acestuia în 2006 [SEC(2007) 869]

CUPRINS

1. Temei juridic 3

2. Situaţia fondului la 31 decembrie 2006 3

2.1 Analiză financiară 3

2.2 Prezentare contabilă 5

2.3 Situaţia financiară pre-consolidată a Fondului de garantare la 31 decembrie 2006 5

2.3.1 Bilanţ pre-consolidat al Fondului de garantare 6

2.3.2 Contul rezultatului economic pre-consolidat al Fondului de garantare 9

3. Resursele fondului 11

3.1. Plăţi efectuate în cursul exerciţiului financiar din bugetul general 11

3.2. Dobânzi obţinute din plasamentele financiare ale disponibilităţilor fondului 12

3.3. Sume recuperate de la debitorii care nu şi-au achitat datoriile 13

4. Pasivele fondului 13

4.1. Plăţi în caz de nerespectare a obligaţiilor de plată 13

4.2. Remunerarea BEI 13

1. Temei juridic

Regulamentul (CE, Euratom) nr. 2728/94 al Consiliului din 31 octombrie 1994 („denumit în continuare regulamentul”) prevede constituirea unui Fond de garantare pentru acțiuni externe (denumit în continuare „fondul”) ale cărui resurse vor fi folosite pentru plata creditorilor din cadrul Comunităţii, în cazul neîndeplinirii obligaţiilor de plată de către beneficiarul unui împrumut acordat sau garantat de către Comunitate (JO L 293, 12.11.1994, p. 1). Regulamentul menţionat anterior a fost modificat prin Regulamentul (CE, Euratom) nr. 1149/99 al Consiliului din 25 mai 1999 (JO L 139, 2.6.1999, p. 1), prin Regulamentul (CE, Euratom) nr. 2273/2004 al Consiliului din 22 decembrie 2004 (JO L 396, 31.12.2004, p. 28) şi, ultima dată, prin Regulamentul (CE, Euratom) al Consiliului nr. 89/2007 din 30 ianuarie 2007 (JO L 22, 31.1.2007, p. 1) (denumit în continuare „regulamentul modificat”). Această ultimă modificare se aplică de la 1 ianuarie 2007.

În conformitate cu articolul 6 din regulament, Comisia a încredinţat Băncii Europene de Investiții (BEI) gestiunea financiară a fondului, în cadrul unui acord semnat între Comunitate şi BEI la Bruxelles, la 23 noiembrie 1994 şi la Luxemburg, la 25 noiembrie 1994 („denumit în continuare acordul”).

În temeiul articolului 8 punctul 2 din respectivul acord, până la data de 1 martie a fiecărui an, banca trebuie să trimită Comisiei un raport anual privind situația fondului şi gestionarea acestuia, care include contul de venituri şi cheltuieli, „situaţia rezultatelor financiare”, precum şi bilanţul financiar al fondului pentru anul precedent, „situaţia financiară a fondului”. Mai multe detalii privind raportul referitor la anul 2006 pot fi găsite în secţiunea 2 din documentul de lucru al serviciilor Comisiei (denumit în continuare „anexa”)[1].

În plus, în conformitate cu articolul 7 din regulamentul modificat, Comisia înaintează Parlamentului European, Consiliului și Curții de Conturi un raport privind situația fondului și gestionarea acestuia pentru fiecare exerciţiu financiar, până la data de 31 martie a următorului exercițiu financiar.

2. Situaţia fondului la 31 decembrie 2006

2.1 Analiză financiară

Situaţia fondului este prezentată în conformitate cu Standardele Internaţionale de Raportare Financiară (IFRS) la încheierea exerciţiului financiar 2006. Fondul totaliza 1 379 697 691,89 EUR (a se vedea secţiunea 3 din anexă: Situaţia financiară a fondului la 31 decembrie 2006, comunicată de BEI). Această sumă reprezintă cumulul, de la crearea fondului, al tuturor

- vărsămintelor de la buget către fond (2 799 914 500 EUR);

- rezultatelor nete anuale succesive (575 869 592, 23 EUR);

- sumelor recuperate aferente vărsămintelor efectuate de către fond în contul obligaţiilor de plată nerespectate (575 673 913, 77 EUR);

- din care se scad taxele de gestionare ale BEI (714 719,38 EUR), care corespund plăţii care trebuie să fie efectuată în 2007;

- comisioanelor percepute pentru sume recuperate cu întârziere în 2002 (5 090 662, 91 EUR);

- ajustării datorate aplicării IFRS pentru evaluarea portofoliului fondului (14 996 561, 86 EUR) (a se vedea în secţiunea 3 din anexă rubrica „Rezerve” din bilanţul pasivelor Fondului de garantare);

- din care se scad utilizările resurselor fondului (477 860 856, 19 EUR);

- rambursărilor succesive către buget ale excedentelor fondului (1 775 870 000 EUR);

- şi al rambursării excepţionale către buget, în valoare de 338 831 402, 07 EUR, efectuate în 2005, reprezentând 9% din operaţiunile restante la 1 mai 2004 acordate in beneficiul celor zece noi state membre (a se vedea, în secţiunea 1, modificarea din 2004 a regulamentului privind fondul).

La 31 decembrie 2006, valoarea totală a bilanţului net al fondului se ridica la 1 378 954 442, 51 EUR, după deducerea înregistrărilor de regularizare ale conturilor creditoare de 743 249, 38 EUR, din care 714 719, 38 EUR taxe de gestionare (remuneraţia BEI).

La 31 decembrie 2006, valoarea operaţiunilor restante de împrumut şi de garantare a împrumuturilor, majorată cu dobânzile acumulate aferente împrumuturilor acordate Bulgariei şi României, se ridica la 2 899 334 719, 06 EUR. Întrucât, la 1 ianuarie 2007, aceste ţări au devenit membre ale Uniunii Europene, suma de 260 940 124, 72 EUR a fost rambursată către buget la 14 februarie 2007, ca urmare a adoptării regulamentului modificat.

Articolul 3 din regulamentul modificat prevede că valoarea fondului trebuie să ajungă la un nivel corespunzător (sumă ţintă) stabilit la 9% din totalul obligațiilor de capital neachitate către Comunitate, rezultate din fiecare operațiune, la care se adaugă dobânda neplătită datorată.

Astfel, la 31 decembrie 2006, valoarea operaţiunilor restante de împrumut şi de garantare a împrumuturilor în favoarea ţărilor terţe[2], majorată cu dobânzile acumulate, se ridica la 11 025 065 532, 58 EUR, din care 109 809 066, 54 EUR cu titlu de dobânzi acumulate. Raportul dintre resursele fondului, de 1 118 014 317, 79 EUR (1 378 954 442, 51 EUR – 260 940 124, 72 EUR) şi obligaţiile de capital neachitate în sensul definiţiei din regulamentul modificat era de 10,1%. Întrucât această valoare depăşeşte suma ţintă de 9% din totalul valorii restante garantate (rotunjită la 992,26 milioane EUR), excedentul trebuie rambursat către bugetul general al Uniunii Europene, astfel cum este prevăzut la articolul 3 alineatul (3) din regulamentul modificat în 2007. Suma care trebuie înregistrată în 2007 ca excedent în proiectul preliminar de buget pentru 2008 este de 125 750 000 EUR.

2.2 Prezentare contabilă

Întrucât Comisia a hotărât ca prezentarea conturilor sale să se efectueze conform unor noi norme contabile inspirate din principiile IPSAS/IFRS, situaţiile financiare pre-consolidate ale fondului au fost întocmite în conformitate cu respectivele principii, astfel cum este explicat în anexă.

2.3 Situaţia financiară pre-consolidată a Fondului de garantare la 31 decembrie 2006

Valoarea totală a bilanţului pre-consolidat se ridică la 1 380 797 489, 49 EUR. Aceasta include valoarea totală a fondului, precum şi arieratele acoperite de acesta, dobânzile acumulate aferente întârzierilor de plată şi alte conturi de regularizare, pentru a obţine o serie completă de situaţii financiare ale fondului la încheierea exerciţiului, care să fie incluse în bilanţul consolidat al UE.

Notele prezintă în detaliu principalele schimbări survenite în prezentarea conturilor, în scopul realizării unei uniformizări cu cifrele din situaţia financiară a BEI, prezentată în anexă (punctul 3.2).

2.3.1 Bilanţ pre-consolidat al Fondului de garantare

Bilanţ: Active (EUR) | 2006 | 2005 |

Active curente |

Creanţe pe termen scurt | 1 099 797,60 | 1 227 798,12 |

Altele | 1 099 797,60 | 1 227 798,12 |

Investiţii pe termen scurt | 939 964 332,03 | 1 008 639 934,02 |

Portofoliul activelor disponibile pentru vânzare - costuri | 909 631 292,30 | 946 662 502,30 |

Portofoliul activelor disponibile pentru vânzare – diferenţă actuarială | -7 298 412,75 | -8 860 547,41 |

Portofoliul activelor disponibile pentru vânzare - ajustare la valoarea justă | 14 654 734,60 | 46 565 266,11 |

Portofoliul activelor disponibile pentru vânzare - acumulări | 22 976 717,60 | 24 272 713,02 |

Portofoliul activelor disponibile pentru vânzare - depreciere |

Numerar şi echivalente de numerar | 439 733 359,86 | 316 024 023,23 |

Conturi curente | 1 158 007,44 | 1 582 089,98 |

Depozite pe termen scurt - nominal | 436 500 000 | 313 500 000 |

Dobânzi acumulate aferente depozitelor pe termen scurt | 2 075 352,42 | 941 933,25 |

Alte echivalente în numerar - costuri |

Dobânzi acumulate aferente altor echivalente de numerar |

Total active curente | 1 380 797 489,49 | 1 325 891 755,37 |

TOTAL | 1 380 797 489,49 | 1 325 891 755,37 |

Bilanţ: Pasive (EUR) | 2006 | 2005 |

A. CAPITALURI PROPRII |

Capital (Fondul de garantare) | 685 213 097,93 | 650 303 097,93 |

Vărsăminte de la buget | 559 463 097,93 | 557 573 097,93 |

(excedent care trebuie vărsat către buget) | 125 750 000 | 92 730 000 |

Rezerve | 14 996 561,86 | 46 981 944,72 |

Prima aplicare – rezervă de valoare justă | 341 827,26 | 416 678,61 |

Variaţia valorii juste a activelor disponibile pentru vânzare | 14 654 734,60 | 46 565 266,11 |

Excedent/deficit acumulat | 627 856 153,68 | 577 197 865,26 |

Rezultate reportate | 627 856 153,68 | 577 197 865,26 |

Rezultatul economic al exerciţiului | 51 965 637,41 | 50 658 288,42 |

Total capitaluri proprii | 1 380 031 450,88 | 1 325 141 196,33 |

B. PASIVE CURENTE |

Conturi creditoare | 766 038,61 | 750 559,04 |

Altele | 766 038,61 | 750 559,04 |

Total pasive curente | 766 038,61 | 750 559,04 |

TOTAL | 1 380 797 489,49 | 1 325 891 755,37 |

Notă privind bilanţul:

- Rubrica „Creanţe pe termen scurt–altele” se referă la valoarea resurselor utilizate ale fondului. Această sumă include capitalul, dobânzile şi penalizările datorate bugetului comunitar ca urmare a intervenţiei fondului ulterior activării unei garantări.

- Diferenţa dintre „Excedentul acumulat” de capitaluri proprii şi situaţia financiară a fondului, prezentată la punctul 3.3 din anexă, se explică prin rambursările succesive către fond ale resurselor utilizate şi penalizărilor.

- Rubrica „Conturi creditoare – altele” include în 2006 comisionul de gestionare al BEI, taxele de audit, regularizarea cheltuielilor de audit aferente închiderii conturilor şi regularizarea cheltuielilor de recuperare datorate BEI ca urmare a plăţii taxelor de penalizare datorate fondului.

2.3.2 Contul rezultatului economic pre-consolidat al Fondului de garantare

FG - Cont consolidat de rezultate economice (EUR) | 2006 | 2005 |

Venituri din operaţiuni financiare | 52 981 320,04 | 51 555 876,17 |

Venituri din dobânzi |

Venituri din dobânzi aferente numerarului şi echivalentelor de numerar | 11 443 127,48 | 6 280 520,69 |

Venituri din dobânzi aferente activelor disponibile pentru vânzare | 41 538 192,56 | 44 158 957,25 |

Alte venituri din dobânzi | -88 004,16 |

Câştiguri din schimburi | 54 152,53 |

Câştiguri realizate din vânzarea activelor disponibile pentru vânzare | 0 | 1 150 249,86 |

Recuperarea pierderilor cauzate de deprecierea activelor disponibile pentru vânzare |

Alte venituri financiare |

Cheltuieli cu operaţiunile financiare | -1 015 682,63 | -897 587,75 |

Cheltuieli cu dobânda |

Cheltuieli cu dobânda aferente numerarului şi echivalentelor de numerar |

Pierderi din schimburi | -128 000,52 |

Pierderi realizate din vânzarea activelor disponibile pentru vânzare |

Pierderi generate de deprecierea activelor disponibile pentru vânzare |

Alte cheltuieli financiare | -887 682,11 | -897 587,75 |

Din care: Taxe de gestionare | -714 719,38 | -702 497,47 |

EXCEDENT DIN ACTIVITĂŢI DE NEEXPLOATARE | 51 965 637,41 | 50 658 288,42 |

EXCEDENT DIN ACTIVITĂŢI OBIŞNUITE |

Câştiguri extraordinare |

Pierderi extraordinare |

EXCEDENT DIN ELEMENTE EXCEPŢIONALE |

REZULTATUL ECONOMIC AL EXERCIŢIULUI | 51 965 637,41 | 50 658 288,42 |

Notă privind contul pre-consolidat de rezultate economice al Fondului de garantare:

- Ajustarea din 2005 a rubricii „Alte venituri din dobânzi” se datorează reevaluării sumelor de penalizare care trebuie încasate.

- „Câştigurile din schimburi” din 2005 se referă la evaluarea „ altor creanţe”.

Rubrica „Alte cheltuieli financiare” include comisionul de gestionare al BEI, taxele de audit, regularizarea taxelor de audit aferente închiderii conturilor şi regularizarea cheltuielilor de recuperare datorate BEI ca urmare a plăţii taxelor de penalizare datorate fondului.

3. Resursele fondului

3.1. Plăţi efectuate în cursul exerciţiului financiar din bugetul general

Temeiul juridic de stabilire a modalităţilor de provizionare este descris în secţiunea 1 din anexă.

Regulamentul (CE) nr. 2040/2000 al Consiliului din 26 septembrie 2000 (JO L 244, 29.9.2000, p. 27) privind disciplina bugetară a autorizat crearea în bugetul general a unei rezerve legate de credite și garanții la credite. Această linie bugetară, în care au fost înscrise credite în valoare de 229 milioane EUR în 2006, este utilizată pentru alimentarea fondului prin transferarea către linia bugetară a sumelor plătite fondului.

În conformitate cu acest temei juridic, un transfer în valoare totală de 127 640 000 EUR, destinat alimentării fondului, a fost adoptat în 2006 de către autoritatea bugetară.

- Transferul DEC20/2006[3]: 127 640 000 EUR: scopul acestui virament era alimentarea fondului, în aplicarea deciziilor Consiliului din 22 decembrie 1999, 6 noiembrie 2001 şi 22 decembrie 2004, în conformitate cu modalităţile prevăzute în anexa la regulament.

Deciziile avute în vedere de acest transfer sunt enumerate în secţiunea 1 din anexă.

Acest transfer de 127 640 000 EUR a fost efectuat în temeiul mecanismului de compensare în raport cu rambursarea excedentului fondului de 92 730 000 EUR. Drept urmare, la 31 iulie 2006, o sumă netă de 34 910 000 EUR a fost vărsată fondului.

La 30 ianuarie 2007, Consiliul a adoptat o modificare (a se vedea secţiunea 1 privind temeiul juridic), care se aplică de la 1 ianuarie 2007. Obiectivul principal al respectivei modificări îl constituie îmbunătăţirea eficienţei utilizării mijloacelor bugetare prin alimentarea fondului pe baza sumelor constatate aferente operaţiunilor restante de garantare a împrumuturilor.

Acordul interinstituţional dintre Parlamentul European, Consiliu şi Comisie privind disciplina bugetară şi buna gestionare financiară[4] prevede ca suma disponibilă pentru finanţarea fondului să fie asigurată printr-o linie bugetară inclusă la rubrica 4 (Relaţii externe) şi nu prin intermediul unei rezerve constituite în acest scop[5], cum era cazul în trecut.

3.2. Dobânzi obţinute din plasamentele financiare ale disponibilităţilor fondului

Disponibilităţile fondului sunt plasate în conformitate cu principiile de gestionare menţionate în anexa la acordul dintre Comunitate şi BEI, semnat la 23/25 noiembrie 1994, modificat prin acordul suplimentar nr. 1 din 17/23 septembrie 1996 şi prin acordul suplimentar nr. 2 din 26 aprilie/8 mai 2002. Prin acordul suplimentar nr. 2, principiile de investiţie au fost modificate în 2002 în scopul de a remedia excesul de lichidităţi care reprezenta peste 50% din activele fondului, reducându-i randamentul. A fost extinsă gama instrumentelor eligibile pentru lichidităţi pe termen scurt, menţinându-se regula conform căreia cel puţin o treime din fonduri trebuie alocată investiţiilor pe termen scurt (de până la un an).Aceste instrumente includ în prezent titlurile de valoare cu rată variabilă, indiferent de scadenţă şi titluri de valoare cu rată fixă, cu o durată restantă de maxim un an până la scadenţă, indiferent de scadenţa lor iniţială. Acest lucru se datorează faptului că titlurile de valoare cu rată fixă sunt rambursabile la 100% din valoarea lor nominală la sfârşitul ciclului lor de viaţă, în timp ce titlurile de valoare cu rată variabilă pot fi vândute în orice moment la un preţ apropiat de 100%, indiferent de durata lor reziduală. Pentru a menţine un echilibru între diferitele instrumente a căror lichiditate este controlată, un minimum de 18% (corespunzător dublului ratei de provizionare a fondului) este păstrat in plasamente monetare, în special în depozite bancare. Această nouă structură a contribuit la îmbunătăţirea randamentului fondului, prin menţinerea, în acelaşi timp, a unui nivel prudent de lichidităţi.

La sfârşitul lui 2006, structura ţintă a portofoliului, astfel cum a fost redefinită în 2005, şi anume o distribuţie echitabilă a investiţiilor cu scadenţă la 2, respectiv 10 ani, era aproape creată. Implementarea deplină este prevăzută pentru 2007.

Randamentul portofoliului a fost superior valorii de referinţă stabilite (pentru mai multe detalii, a se vedea punctul 2.5.2 din anexă, „Rezultate”). La sfârşitul lui 2006, excesul de randament se ridica la 6,45 puncte de bază.

Lista băncilor autorizate să accepte depozite este stabilită de comun acord de către Comisie şi BEI. Lista iniţială a făcut obiectul unor revizuiri periodice, ţinându-se seama de ultimele schimbări din cadrul sistemului de clasificare a băncilor. Majoritatea băncilor sunt membre ale sistemului de compensare a euro. Toate deţin un calificativ Moody’s de cel puţin A1 pentru investiţiile pe termen lung şi P1 pentru cele pe termen scurt sau un calificativ echivalent Standard & Poor’s sau Fitch. Plasamentele făcute la aceste bănci sunt reglementate de norme destinate să asigure un randament sporit şi să evite concentrarea riscurilor.

În 2006, dobânzile generate de lichidităţi şi echivalentele de lichidităţi, de conturile curente ale fondului şi de titlurile de valoare se ridicau la 52 981 320, 04 EUR, defalcate după cum urmează :

- Depozite şi conturi curente: 11 443 127,48 EUR; este vorba despre situaţia la 31 decembrie 2006, luând în considerare şi dobânzile aferente depozitelor bancare, adică 10 272 574 EUR şi variaţiile dobânzilor acumulate în 2005, şi anume 1 133 419, 17 EUR. Valoarea conturilor curente se ridica la 37 134, 31 EUR, inclusiv dobânzile înregistrate aferente conturilor curente.

- Portofoliul de titluri de valoare: 41 538 192,56 EUR; această sumă include 44 781 061, 69 EUR din dobânzi aferente titlurilor de valoare şi variaţiile dobânzilor acumulate (1 295 995, 14 EUR) la 31 decembrie 2006. Dobânzile aferente titlurilor de valoare sunt generate de fondurile plasate sub formă de titluri de valoare, în conformitate cu principiile de investiţie enunţate în acordul prin care BEI este mandatată să gestioneze disponibilităţile fondului. Cu toate acestea, din această sumă trebuie dedusă suma de 1 946 873, 99 EUR înscrisă în cursul exerciţiului ca diferenţă dintre preţul de intrare şi valoarea de rambursare, repartizată pro rata temporis de-a lungul duratei reziduale a titlurilor de valoare deţinute (corespunzătoare etalării primei sau reducerii înscrise în contul de profit şi pierderi).

Dobânzile percepute sunt contabilizate în rezultatul exerciţiului financiar.

3.3. Sume recuperate de la debitorii care nu şi-au achitat datoriile

În 2006 nu s-a recuperat nicio sumă de la debitori. Fondul are în continuare de recuperat un total de 1 448 433, 44 USD, sumă aferentă dobânzilor de penalizare nepercepute.

4. Pasivele fondului

4.1. Plăţi în caz de nerespectare a obligaţiilor de plată

În 2006, resursele fondului nu au fost utilizate pentru plăţi în caz de nerespectare a obligaţiilor de plată.

4.2. Remunerarea BEI

Al doilea acord suplimentar la acord, semnat la 26 aprilie şi 8 mai 2002, prevede ca remuneraţia băncii sa fie stabilită prin aplicarea, la fiecare tranşă de active ale fondului, a ratelor de comision anuale regresive aferente acestora. Această remuneraţie se calculează pe baza activelor medii ale fondului.

Remuneraţia băncii, stabilită pentru exerciţiul financiar 2006 la 714 719, 38 EUR, a fost înscrisă în contul de profit şi pierderi şi înregistrată ca regularizare în pasivul bilanţului. Remuneraţia a fost plătită BEI în februarie 2007.

[1] SEC(2007)

[2] Regulamentul modificat prevede ca operaţiunile în favoarea ţărilor candidate acoperite de fond să beneficieze în continuare, după data aderării, de garantarea comunitară. Cu toate acestea, de la respectiva dată, acestea nu mai sunt considerate acţiuni externe ale Comunităţilor, nemaifiind acoperite de fond, ci direct de bugetul general al Uniunii Europene.

[3] SEC(2006) 646 final.

[4] JO C 139, 14.6.2006, p. 1.

[5] Cu toate acestea, disciplina bugetară va fi asigurată, întrucât:- în ceea ce priveşte împrumuturile de asistenţă macrofinanciară, sunt necesare decizii individuale ale Consiliului;- în ceea ce priveşte împrumuturile garantate acordate Euratom şi BEI, plafoanele multianuale sunt aprobate de Consiliu.